L 52/24
MT
Il-Ġurnal Uffiċjali tal-Unjoni Ewropea
20.2.2023
— is-semen jikkonforma mal-kundizzjonijiet stabbiliti fil-Parti 5, il-Kapitolu I, il-punt 3, tal-Anness II tar-Regolament Delegat (UE) 2020/686. 3.2.
Matul il-perjodu li jibda mhux aktar kmieni minn 30 jum wara t-tlestija tat-tilqim protettiv ta’ emerġenza sakemm titlesta s-sorveljanza speċifika prevista mill-Parti 2 ta’ dan l-Anness, dawn li ġejjin jistgħu jiġu awtorizzati: (a) movimenti għall-iskarnar ta’ annimali miżmuma tal-ispeċijiet elenkati miżmuma fiż-żona tat-tilqim lejn biċċerija li tinsab fiż-żona tat-tilqim jew barra minnha iżda fl-istess Stat Membru, bl-istess kundizzjonijiet bħal dawk previsti mill-Artikolu 24 u fl-Artikolu 28(5) tar-Regolament Delegat (UE) 2020/687; (b) movimenti ta’ laħam frisk, minbarra l-ġewwieni, miksuba minn ungulati mlaqqmin ta’ speċijiet elenkati, minbarra annimali porċini, jekk il-laħam frisk: — jikkonforma mal-istess kundizzjonijiet bħal dawk stabbiliti fl-Artikolu 28(6) tar-Regolament Delegat (UE) 2020/687; — ikun ġie dissussat u jkunu tneħħew il-limfonodi aċċessibbli ewlenin; — ikun, jew ikun inkiseb minn, karkassi li jkunu ġew soġġetti għal proċess ta’ maturazzjoni f’temperatura ta’ aktar minn 2 °C għal mill-inqas 24 siegħa u l-valur pH irreġistrat fin-nofs tal-muskolu Longissimus dorsi kien ta’ inqas minn 6,0; (c) movimenti ta’ laħam frisk miksub minn ungulati ta’ speċijiet elenkati, minbarra annimali porċini, miżmuma u maqtula barra miż-żona tat-tilqim; (d) movimenti ta’ laħam frisk, minbarra l-ġewwieni, miksuba minn annimali porċini mlaqqmin maqtula f’dan ilperjodu, jekk il-laħam frisk ikun ġie prodott bil-kundizzjonijiet previsti mill-Artikolu 24, l-Artikolu 28(2), (3), (4), (6) u (7) u l-Artikolu 33(1)(a), u l-Artikolu 33(2) tar-Regolament Delegat (UE) 2020/687; (e) movimenti ta’ ħalib mhux ipproċessat miksub minn annimali mlaqqmin bl-istess kundizzjonijiet bħal dawk previsti mill-Artikolu 24, l-Artikolu 28(2), (3), (4), (6) u (7) u l-Artikolu 33(1)(a), u l-Artikolu 33(2)(b), tarRegolament Delegat (UE) 2020/687; (f) movimenti ta’ prodotti tal-ħalib miksuba minn annimali mlaqqmin jekk dawk il-prodotti tal-ħalib ikunu għaddew minn trattament effettiv kontra l-FMD f’konformità mal-Anness VII tar-Regolament Delegat (UE) 2020/687 u biss jekk matul il-proċess tal-produzzjoni, tal-ħżin u tat-trasport ikunu ġew separati minn prodotti mhux eliġibbli għad-dispaċċ barra miż-żona tat-tilqim skont dan ir-Regolament.
(g) il-ġbir tas-semen għall-inseminazzjoni artifiċjali minn annimali donaturi ta’ speċijiet elenkati miżmuma fi stabbilimenti approvati ta’ prodotti ġerminali li jinsabu fiż-żona tat-tilqim bil-kundizzjonijiet stabbiliti filpunt 3.1, is-subpunt (d). 3.3.
Wara li titlesta s-sorveljanza speċifika prevista fil-Parti 2 ta’ dan l-Anness u sa tmiem il-perjodu ta’ rkupru previst fil-Parti 4 ta’ dan l-Anness, dawn li ġejjin jistgħu jiġu awtorizzati: (a) movimenti għall-qatla ta’ annimali tal-ispeċijiet elenkati miżmuma fiż-żona tat-tilqim lejn biċċerija li tinsab fiżżona tat-tilqim jew barra minnha, iżda fl-istess Stat Membru, bl-istess kundizzjonijiet bħal dawk stabbiliti flArtikolu 24 u fl-Artikolu 28(5) tar-Regolament Delegat (UE) 2020/687; (b) movimenti ta’ annimali mhux imlaqqma ta’ speċijiet elenkati f’konformità mad-dispożizzjonijiet li ġejjin: (i) fi żmien 24 siegħa qabel it-tagħbija, l-annimali kollha tal-ispeċijiet elenkati fl-istabbiliment ikunu ġew soġġetti għal eżami kliniku u ma jkunux urew sinjali kliniċi tal-FMD, (ii) l-annimali baqgħu barra mill-istabbiliment ta’ oriġini għal mill-inqas 30 jum li matulhom l-ebda annimal tal-ispeċi elenkata ma ġie introdott fl-istabbiliment,